Technológia

Technológia (v kontextoch obmedzených na výrobu je synonymum aj technológia výroby) najčastejšie znamená buď náuku o uplatňovaní techniky vo výrobe, alebo výrobný postup, alebo nevhodne ide o synonymum techniky (v zmysle stroje a pod.). Podrobnosti pozri v kapitole Definícia.

 Etymológia 
Slovo technológia vzniklo z novolatinského slova technologia, ktoré vzniklo z gréckeho slova τεχνολογια - technologia (význam: pojednanie o odbore umenia či vedy/odborne náležité pojednanie/vedecky stanovené pravidlo/stanovenie pravidiel pre vedecké pojednanie), ktoré vzniklo zo slov τεχνη - techné (umenie/zručnosť/remeslo/veda) a λογος - logos (slovo/náuka).„Technik“, in: Wolfgang Pfeifer et al., Etymologisches Wörterbuch des Deutschen (1993) , prístup 25.05.2025Technologie. 

 Definícia 
Technológia ako náuka môže mať niektorý z týchto významov:
 veda (náuka) o technike (zahŕňa všetky aspekty techniky, t. j. prírodovedné, spoločenskovedné, fyziologické, estetické, etické i psychologické)HORECKÝ, J. Štyri etudy o prevzatých slovách. Kultúra slova, 2006, roč. 40, č. 2. str. 83 Ropohl, Günter. (2009). Allgemeine Technologie : eine Systemtheorie der Technik. 3. Aufl. Karlsruhe: Universitätsverlag. str. 31-32 
 veda (náuka, odbor) o uplatňovaní techniky v (najmä priemyselnej) výrobe, t. j. o (získavaní a) premene (resp. spracúvaní) materiálov (resp. surovín, polotovarov či dielov) na medziprodukty a konečné výrobky za využitia prírodovedných a technických poznatkov, resp. o uplatňovaní týchto poznatkov pri zavádzaní, využívaní a zdokonaľovaní výrobných postupovtechnológia. technologie. technológia. Pyramída. S. 5562technológia výroby. DADO, M. Slovník politickej ekonómie. Bratislava: Vyd. SAV. 1966. str. 697technológia. Slovník filozofia a prírodné vedy. (Filozofické otázky prírodných vied). 1. vyd. Bratislava: Pravda, 1987. str. 720 - 722
 organizácia výroby a podniková ekonomika.

Technológia ako postup výroby a pod. môže mať niektorý z týchto významov (čiastočné alebo úplné synonymum: technika):
 výrobný postup, príp. súhrn postupov vo výrobe či spôsob výroby, najmä výrobný postup pri premene materiálov z prvej vyššie uvedenej definícietechnológia. Slovník slovenského jazyka
 "súhrn prostriedkov, spôsobov, znalostí a zručností potrebných na výrobu"technologie. DOBROVOLNÝ, Bohumil a kol. Malý technický naučný slovník. Praha: SNTL, 1959, str. 857
 "konfigurácia procesov, plánov, techník, vedomostí a zručností potrebných na efektívnu výrobu, spracúvanie a marketing produktu alebo služby"
 pracovný postuptechnológia. 
 postup a metodika v určitej oblasti výskumu
 technické vedomosti nejakého odboru alebo nejakého systému (napr. vo výraze nanotechnológia) Technologie. Bollmann, J., Koch, W. G. (eds.). Lexikon der Kartographie und Geomatik 2. Heidelberg: Spektrum. 2002
 informácie (vedomosti) priamo uplatňované (alebo uplatniteľné) na splnenie nejakej úlohy, najmä na vyrábanie, využitie či zdokonaľovanie majetku alebo služieb; zjednodušene povedané: vedomosti o tom, ako sa niečo robí.

Technológia sa tiež nevhodne (anglicizmus) používa ako synonymum výrazov:
 technika v zmysle súbor strojov, nástrojov a pod. alebo príslušný obor, prípadne aj ako súbor všetkých technických vied
 informačné a komunikačné technológie (napr. v spojeniach typu technologické firmy) .

V mikroekonómii je technológia formálny opis všetkých ekonomicky relevantných informácií o výrobe (vyjadrený napríklad výrobnou funkciou), resp. výrobný postup vyplývajúci z určitej kombinácie výrobných faktorovtechnológia. Všeobecný encyklopedický slovník S-Ž. Praha: Cesty. 2002 str. 502.

V sociológii technológia môže mať niektorý z týchto významov:
 systematické spojenie a integrácia techník do postupu zameraného na konkrétne ciele a účely, vrátane sociálnych technológií (napr. postupu na riešenie konfliktu)
 sociálny systém plniaci kultúrno-integratívne úlohy, presnejšie "typ sociálnych vzťahov či forma civilizácie, v ktorých je prevedený rad kult.-integratívnych úloh na svojbytný pohyb techniky, na logos 'technika – technológia' (v tejto súvislosti sa hovorí o technologickej civilizácii)".

V archeológii, antropológii a podobne technológia môže mať niektorý z týchto významov:
 výrobný postup pri spracovaní surovín (kameňa, kosti, dreva a ďalších materiálov)technologie. , resp, trochu inak povedané: použitie vedomostí (v podobe použitia hmotných nástrojov) na uľahčenie získania a premeny prírodných materiálovtechnology. 
 súhrn vedomostí a zručností, ktoré sú k dispozícii ktorejkoľvek ľudskej spoločnosti pre priemysel, umenie, vedu a pod., resp. trochu inak povedané: technické prostriedky a zručnosti (výkony) charakteristické pre konkrétnu civilizáciu, skupinu ľudí alebo historickú dobu 
 všetky aspekty procesu pôsobenia človeka na hmotu (napr. výroba lietadla, sadenie zemiakov, dotyk vlastného nosa) Lemonnier citovaný v .

Pôvodne (v strednej Európe do 18. storočia) slovo technológia znamenalo: náuka o odborných výrazoch, systematika odborných výrazov, súhrn odborných výrazov, nomenklatúra, terminológia, náuka o terminológii. V angličtine sa tento význam ojedinele vyskytuje dodnes.technology. 

 Technológia ako veda o uplatňovaní techniky vo výrobe 
Postupy, pri ktorých sa mení len forma spracúvaných látok sa nazývajú mechanické technológie (napríklad sústruženie či tkanie). Postupy, pri ktorých sa mení chemická podstata spracúvaných látok sa nazývajú chemické technológie (napríklad výroba farbiva či výroba liečiva).

Niekedy sa rozlišuje medzi všeobecnou a špeciálnou technológiou:
 Všeobecná technológia (iný názov: porovnávacia technológia) sa zaoberá porovnávaním technologických procesov a ich zložiek na rozdielnych úrovniach s cieľom pochopiť všeobecné a podstatné (nielen invariantné) v technologických javoch,   spoznať ich zákonitosti a pripraviť také zásady, predpisy, návrhy a metódy na stvárnenie materiálno-technickej stránky výrobného procesu, ktoré by boli platné pre všetky, resp. pre istý počet technologických procesov: výpovede o toku energie, materiálu a informácií v technicko-technologických systémoch, členenie technologického procesu na subprocesy (ako sú procesy kontroly, skladovania a dopravy), vertikálne členenie technologických procesov (napr. sled určitých základných operácií pri práci, jednotlivé, čiastkové, resp. celkové technologické postupy), rozdelenie výrobného procesu z podnikového hľadiska na hlavné, pomocné a vedľajšie procesy, časové rozčlenenie výrobného procesu a ďalšie.technológia. Slovník filozofia a prírodné vedy. (Filozofické otázky prírodných vied). 1. vyd. Bratislava: Pravda, 1987. str. 720 - 722 podľa spracovania v: 
 Špeciálna technológia sa zaoberá zákonitosťami, princípmi, predpismi a metódami technologického procesu v rámci istého priemyselného odvetvia. K jej úlohám patrí vedecký náčrt technologického procesu na výrobu určitého výrobku, pričom sa potrebné výrobné prostriedky a pracovné sily určia podľa špecifickosti výrobku, množstva výroby, kvality iných faktorov a po predchádzajúcom technologickom porovnaní rozličných variantov v priestore a čase, ich štruktúry a zmien. Plánovanie, príprava, riadenie, vyskúšanie, uskutočnenie, vyhodnotenie a optimalizácia technologického procesu na výrobu určitého výrobku ma za cieľ usporiadať tento proces efektívne podľa požiadaviek.technológia. Slovník filozofia a prírodné vedy. (Filozofické otázky prírodných vied). 1. vyd. Bratislava: Pravda, 1987. str. 720 - 722 podľa spracovania v: 

 Referencie